Document ID: /roh_data/filtered/fineweb-2-filterrobots_roh.jsonl.gz/61304

L’inizianta da quai festival è Ann Nielsen. La chantadura è oriundamain dal Danemarc, ma abita dapi passa 20 onns en Svizra.
L’idea era da porscher ina saira cun buna musica da la regiun. E lura hai jau direct patratgà vid Paula Mia, Fiona Cavegn e Chiara – fitg “girly”. Uschia che jau sun sa decidida da numnar il festival Girl Power festival.
En chasa da scola a Vuorz
Il festival ha gì lieu, sonda ils 5 da settember a Vuorz. Il foyer da la halla da gimnastica è vegnì transfurmà en ina sala da concert en stil oriental.
Promover chantaduras giuvnas
La finala è il motto da quai festival era, da far attent sin las dunnas che fan musica. Pertge sch’ins mira sin ils line-ups da blers open airs, domineschan ils artists masculins la tribuna.
Las giuvnas han mintgamai sunà radund 30 minutas e per part era tut novas chanzuns. Per ina u l’autra era è l’emprima giada puspè sunar avant public dapi il lockdown.
Ma betg mo las musicantas han giudì la saira, era ils aspectaturs.
E tgisà sch’ì dat proxim onn ina segunda ediziun dal festival – la motivaziun fiss en mintga cas avant maun.